
PROOEMIUM. 


Humores  corporis  humani  ejusque  secretiones 
et  excretiones  tam  in  morbis  quam  in  vario  or- 
ganismi sani  statu  raro  accuratius  sunt  disquisi 
tae.  Urina  in  diabete  et  hydrope  etc.,  sanguis 
in  inflammatione  et  cholera  etc.  diligentius  sunt 
investigati,  differentiamque  magnam  a fluidis 
iisdem  corporis  sani  observatoribus  praebuerunt. 
Quae  quidem  aeque  ac  ceterae  observationes  de 
discrimine  horum  fluidorum  magni  momenti  sunt 
in  morbis  ipsis  in  quibus  occurrunt,  parum  vero 
hucusque,  ob  numerum  parvum  investigationum 
de  mutationibus  quas  humores  subeunt,  lucis 
dederunt. 

Accuratissima  mutationum,  quas  humores  cor- 
poris humani,  ejus  secretiones  atque  excretiones, 
tam  in  vario  organismi  sani  statu  quam  in  inor- 

bis  et  post  usum  medicaminum,  subeunt,  notio, 
earumque  comparatio  maximi  momenti,  neces- 
sariaeque mihi  esse  videntur  ad  physiologiam, 
pathologiam,  therapiam  et  materiam  medicam 
dilucidandas.  Magni  momenti  est,  substantiam 
novam  in  humoribus  corporis  humani  detegere; 
investigatio  vero  mutationum,  quarum  mentio- 
nem fecimus,  majoris  fieri  potest  momenti. 

Ut  hacce  via  symbolas  aliquas  ad  scientiam 
nostram  promovendam  coni  errem,  salivam  repe- 
titis vicibus  perscrutatus  sum.  Eruta  proponere 
mihi  liceat. 


Observationes  meas  de  saliva  hominis  sani  in 
Rastii  annalium  artis  medicae  universae  volumine 
quadragesimo*)  exposui.  Ptyalismum  varii  gradus 
et  varia  e causa  ortum  observandi  occasio  pluries 
ex  eo  tempore  mihi  est  oblata.  Qua  data  perscru- 
tandum mihi  esse  videbatur,  quo  differat  saliva  ho- 
minis sani  et  aegrotantis,  et  quaenam  sit  salivae  dif- 
ferentia in  variis  morbis.  Quae  eruere  potui,  haud 
magni  momenti  sunt,  observationibus  vero  repetitis 
de  salivae  anomaliis  in  iisdem  atque  aliis  in  mor- 
bis et  simul  de  humoribus  corporis  et  de  aliis  se- 
cretionibus et  excretionibus,  majoris  fieri  possunt. 

Salivam  ptyalismi  spontanei  et  ptyalismi  hydrar- 
gyri  usu  provocati  perscrutatus  sum. 


*)  Rustfs  Magazin  fur  dic  gesammte  Ileilkundc,  l>and  40. 
lleft  1. 

DE  SALIVA  PTYALISMI  SPON- 
TANEI. 

N.  N.,  anuum  vigesimum  secundum  agens,  ner- 
vosae constitutionis,  bene  nutrita,  in  primis  vitae 
annis  variis  scrofulosis  affectionibus  nec  non  rliachi- 
tidis  leniore  gradu  laboravit.  Anno  vitae  decimo 
quarto  menses  apparuerunt.  Epilepsia  et  febris  in- 
termittens sanatae  sunt.  Anno  vitae  decimo  sexto, 
sex  menses  post  febrem  intermittentem  sanatam,  se- 
cretio glandularum  salivalium  adaucta  est.  Quae 
quidem  affectio  valetudinem  optimam  secuta  nec 
causa  ulla  nota  provocata  est.  Paulo  post  abdo- 
men amplius  apparuit.  Intumescentia  totum  abdo- 
men occupavit,  remediis  aperientibus  in  usum  vo- 
catis pluries  disparuit,  mox  vero  rediit.  Copia  sa- 
livae tam  parca  fuit,  ut  sine  ullo  detrimento  et  mo- 
lestia deglutiri  potuerit.  Eodem  anno  aegrota,  mor- 
billis correpta,  affectione  oculorum  et  pulmonum  in- 
flammatoria tentata  est.  Exanthemate  enato  ptya- 
lismus simulque  subito  et  omni  ex  parte  intume- 
scentia abdominis  disparuerunt,  desquamatione  vero 
finita  utrumque  symptoma  rediit.  Anno  insequente 
intumescentia  abdominis  adaucta  aegrota  de  dolore 
acuto  infra  costas  spurias  lateris  dextri  conquesta 
est.  Intumescentia  elastica  absque  dolore  totum 
abdomen  aeque  ac  antea  occupavit.  Anno  vitae  vice- 
simo aegrota  febri  nervosa  laboravit,  terfioque  hujus 
morbi  die  ptyalismus  et  mox  etiam  intumescentia 

abdominis  disparuerunt,  utraque  vero  duobus  men- 
sibus praeterlapsis  in  eodem  ordine  rediit.  Ex  hoc 
tempore  affectio  in  dies  adaucta  ad  statum  praesen- 
tem pervenit.  Salivae  copia  per  diei  unius  spatium 
secreta  libras  duas  superavit,  et  intumescentia  abdo- 
minis doloris  expers  et  elastica  major  et  inaequalis 
apparuit,  regionem  hepatis  et  ventriculi  praecipue 
occupavit  et  ultra  umbilicum  sese  extendit.  Reme- 
dia laxantia,  natron  sulphuricum  in  refracta  dosi, 
clysmata  visceralia  Kampfii  frustra  in  usum  vocata 
sunt.  Cardialgia  acuta  sanata  tam  magnam  debilita- 
tem reliquit,  ut  aegrota  lectulum  relinquere  non  po- 
tuerit. Yariae  affectiones  nervosae  secutae  sunt. 
Anno  insequente  clysmata  visceralia  Kampfii  sine 
ullo  fructu  iterum  in  usum  vocata  sunt.  Thermae 
Carolinae  et  aquae  Marianae  ob  congestiones  sanguinis 
ad  caput  et  pulmones  per  breve  temporis  spatium 
tantummodo  adhiberi  potuerunt.  Decoctum  Zitt- 
manui  nullum  effectum  salubrem  praestitit. 

Aegrota  hoc  tempore  valida  et  bene  nutrita  ap- 
paruit, variis  vero  affectionibus  nervosis  laboravit. 
Copia  salivae  secretae  per  24  horas  libras  duas  et 
dimidiam  superavit,  secretioque  continua  fuit;  gu- 
stus haud  depravatus.  Glandulae  salivales,  tam  pa- 
rotides quam  submaxillares,  modice  tumefactae  abs- 
que dolore  fuerunt.  Intumescentia  aequabiliter  to- 
tum abdomen  occupavit,  excepta  regione  hepatica, 
in  qua  major  apparuit.  Dolorem  tantummodo  infra 
costas  spurias  lateris  dextri,  nullo  vero  alio  in  loco 

tactus  provocavit.  Intumescentia  elastica,  absque 
omni  fluctuatione  et  induralione,  accumulatione  ga- 
sorum non  enata  fuit.  Obstructionem  alvi,  unicum 
digestionis  laesae  symptoma,  medicaminum  ope  sol- 
vere necesse  fuit.  Secretio  urinae  atque  urina  ipsa 
nullam  anomaliam  praebuerunt,  atque  excretio  cutis 
adaucta  potius  quam  diminuta  fuit.  Somnus  integer, 
ptyalismo  interdum  interruptus,  pulsus  fere  norma- 
lis, modice  frequens  et  paulisper  debilis,  catamenia 
non  omnino  regularia,  parca  et  affectionibus  ner- 
vosis comitata  fuerunt. 

Saliva  lactei  fere  coloris,  flocculos  mucosos  non 
solutos  continuit,  filtrala  vero  pellucida,  aquae  co- 
loris et  consistentiae  fuit.  Flocculi  mucosi  verisi- 
millime  aeque  ac  in  saliva  hominis  sani  non  a glan- 
dulis salivalibus,  sed  a membrana  mucosa  oris  et 
ductuum  glandularum  salivalium  secreti  fuerunt. 

Pondus  specificum  = 1,0015  multo  minus  fuit 
quam  salivae  merae  hominis  sani,  quod  ex  meis  ob- 
servationibus aequat  1,0061 — 1,0088,  et  salivae  ho- 
minis sani  cum  secreto  mucoso  oris  mixtae,  quod 
Gmelin  invenit  1,0043.  Membrana  mucosa  oris  in 
hoc  casu  omnino  sana  reperta  est,  ejusdemque  se- 
cretionem adauctam  esse  una  cum  secretione  glan- 
dularum salivalium,  omnino  non  apparuit.  Saliva 
igitur  in  hoc  morbo  ex  ore  ejecta  copia  differt  ob 
secretionem  glandularum  salivalium  adauctam,  et  se- 
cretionis membranae  mucosae  non  tantum  continet 
quam  saliva  hominis  sani  ex  ore  collecta.  Non  mu- 
tata salivae  indole  pondus  specificum  nec  minus  esse 

nec  multum  differre  potuisset  a pondere  speciiico, 
quod  salivae  merae  esse  reperi. 

Charta  tinctura  laccae  musicae  colorata  in  sa- 
liva rubefacta,  eoque,  acidum  liberum  adesse,  pro- 
batum est.  Saliva  aeri  exposita  brevi  tempore  de- 
composita  est  ammoniacoque  tunc  praevaluit. 

Saliva  filtrata  alcobole  affuso  colore  albido  mo- 
dice turbata  est;  cum  plumbo  acelico  praecipitatum 
album  parcum  praebuit,  quod  coctione  auctum  et 
acido  acetico  fere  solutum  est;  hydrargyro  muria- 
tico corrosivo  adjecto  albo  colore  turbata  est;  cum 
argento  nitrico  praecipitatum  ammoniaco  caustico 
solubile  formavit;  tinctura  gallarum  addita  praeci- 
pue coctione  turbata  est.  Baryta  muriatica  tantum- 
modo coctione  adhibita  salivam  turbidam  reddidit. 
Ferrum  muriaticum  praecipitatum  formavit,  liquorem 
vero  rubro  colore  non  tinxit.  Acidum  muriaticum 
salivam  paululum  turbavit,  coctione  vero  pellucidam 
reliquit.  Kali  causticum  et  ammoniacum  mutatio- 
nem visui  apparentem  nullam  produxerunt. 

Aqua  evaporata  saliva  0,293  p.  C.  partium  so- 
lidarum reliquit,  quintam  igitur  fere  partem  earum, 
quas  salivae  hominis  sani  merae  inesse  reperi. 

Partes  solidas  eadem  methodo,  qua  salivam  me- 
ram perscrutatus  sum,  ope  antliae  pneumaticae  se- 
jungere studui. 

100  partes  continuerunt: 

1)  Muci  salivalis  aqua  et  alcohole  insolubilis  =28,6. 

2)  Materiae  salivalis  peculiaris,  aqua  solubilis,  al- 
coliolc  pond.  spec.  0,863  insolubilis  = 18,6. 

3)  Substantiae  materiae  saliv.  pec.  simillimae,  aqua 
et  alcohole  p.  sp.  0,863  solubilis,  alcohole  vero 


pond.  spec.  0,8  insolubilis = 30,4. 

4)  Materiae  extractivae  aqua  et  alcohole  pond.  spec. 

0,8  solubilis 23 

100,6. 


Quae  quidem  paries  eandem  indolem  praebue- 
runt, quam  iisdem  salivae  hominis  sani  competere 
indicavi.  Copia  substantiae  materiae  salivalis  simil- 
limae ob  magnam  chloreti  kalii  copiam  adaucta 
reperta  est. 

100  partes  solidae  continuerunt: 


Chloreti  kalii 30,78 

Kali  (c.  acido  laetico  conjuncti) 4,32 

Natri  (c.  acido  laetico  conjuncti) 6 


Acidi  laetici  (c.  kali  et  natro  conj.) — 

Acidi  laetici  liberi — 

Calcariae  phosphoricae  vestigium. 

Saliva  hujus  ptyalismi  spontanei  differt  igitur 
a saliva  mera  hominis  sani: 

1)  pondere  specifico  = 1,0015  loco  = 1,0061  — 
1,0088,  et  minore  partium  solidarum  copia 
= 0,293  p.  C.  loco  1,468  — 1,632  p.  C. 

2)  acido  libero.  Charta  enim  tinctura  laccae  mu- 
sicae colorata  saliva  hacce  rubefacta  est. 

3)  proportione,  qua  singulae  solidae  paries  inter 
se  conjunctae  repertae  sunt,  minore  materiae 
salivalis  peculiaris  et  majore  salium,  praeci- 
pue chloreti  kalii,  copia. 

4)  quod  ferrum  muriaticum  ipsam  rubro  colore 
non  tinxit. 

Unctiones  cum  unguento  hydrargyri  cinereo  una 
cum  inedia  in  usum  vocabantur.  Cujus  unguenti 
5j  semel  quotidie  tres  per  dies  infricabatur,  ut  ob- 
servaretur, quanta  sit  efficacia.  Absque  ulla  noxa 
frictiones  instituebantur.  Deinde  alterno  quovis  die 
repetebantur.  Ptyalismus  usque  ad  octavam  frictio- 
nem paululum  tantummodo,  post  illam  vero  magis 
magisque  imminutus  est.  Undecima  frictione  facta 
spasmi  clonici  et  tonici  intrarunt,  ideoque  ab  hac 
curatione  desistere  necesse  fuit. 

Intumescentia  glandularum  salivalium  tempore 
curationis  una  cum  salivae  copia  imminuta  est  et 
tandem  omnino  disparuit.  Intumescentia  abdominis 
eadem  ratione,  qua  ptyalismus,  decrevit  et  sensim 
sensimque  omni  ex  parte  cessavit.  Lingua  obducta, 
appetitus  nullus,  alvus  pilulis  laxantibus  aperienda 
fuerunt.  Curalione  finita  diarrhoea  cum  excrelione 
alvi  cruenta  intravit,  quae  post  longius  temporis 
spatium  viribus  aegrotae  auctis  cessavit.  Transpi- 
ratio  cutanea  adaucta,  secretio  vero  urinae  normalis 
observatae  sunt.  Paucis  hebdomadibus  praeterlapsis 
aegrota  sanata  videbatur. 

Frictionibus  institutis  ptyalismus  tam  parcus  ex- 
stitit, ut  per  12  horas  tres  tantummodo  unciae  sa- 
livae colligi  potuerint.  Quo  tempore  salivam  iterum 
perscrutatus  sum,  ut  viderem,  an  mutata  sit  necne. 
Saliva  coloris  lactei,  post  liltrationcm  pellucida  ap- 

paruit.  Charta  tinctura  laccae  musicae  colorata  in 
saliva  rubefacta  est.  Pondus  specificum  = 1,002 
reperta  est.  Alcohol  salivam  turbavit,  argentum  ni- 
tricum  praecipitatum  album  ammoniaco  caustico  solu- 
bile, plumbum  aceticum  praecipitatum  album,  quod 
acido  acetico  solvebatur,  hydrargyrum  muriaticum 
corrosivum  praecipitatum  album  effecit;  tinctura  gal- 
larum salivam  turbavit,  acidum  sulphuricum  et  mu- 
riaticum, kali  causticum  et  ammoniacum  causticum 
illam  pellucidam  reliquerunt.  Ferrum  muriaticum 
aeque  ac  supra  colorem  rubrum  non  effecit. 

Saliva  igitur,  copia  valde  imminuta,  quoad  mix- 
tionem non  multum  a priore  differt.  Pondus  spe- 
cificum et  mutationes,  quas  saliva  hydrargyro  mu- 
riatico corrosivo  etc.  adjecto  subiit,  partes  solidas 
adauctas  esse  docent. 

Aegrota  vires  mox  recuperavit  atque  in  patriam 
reversa  est.  Octo  vero  hebdomadibus  praeterlapsis 
vehemens  febris  causa  quadam  haud  nota  provocata 
exarsit,  et  ptyalismus,  intumescentia  abdominis  om- 
niaque  pristina  symptomata  illam  secuta  sunt.  Sex 
mensibus  ex  eo  tempore  praeterlapsis  aegrota  Be- 
rolinum  rediit.  Tinctura  Iodi,  quae  in  usum  voca- 
batur, sed  ob  affectionem  pulmonum  haud  diu  adhi- 
beri poterat,  nullum  effectum  praebuit.  Frictiones  cum 
ung.  hydr.  ciner.  secundum  methodum  a Louvrerio 
ct  Rustio  laudatam  iterum  accuratissime  adhibeban- 
tur, quamquam  evacuationes  alvinae  cum  sanguine 
mixtae  ct,  nona  frictione  instituta,  spasmi  clonici  et 

tonici  oriebantur,  qui  quidem  decima  frictione  ad 
hibila  aggravati  venaesecliones  repetitas  et,  ut  cura- 
tioni finis  imponeretur,  postulaverunt.  Ptyalismi, 
qui  ex  prima  frictione  instituta  decrevit,  et  intume- 
scendae abdominis  ne  vestigium  quidem  hoc  tem- 
pore adfuit.  Debilitas  permagna  secuta  est  et  sen- 
sim sensimque  solummodo  evanuit.  Aegrota  ceterum 
bene  se  habuit  et  semel  tantummodo  ob  sanguinis 
congestionem  versus  pulmones  vena  perscissa  est. 
Sex  mensibus  post  curationem  supra  commemora- 
tam praeterlapsis  symptomata  digestionis  laesae  ap- 
paruerunt: appetitus  nullus,  lingua  muco  albido-flavo 
obducta,  accumulatio  salivae  in  ore,  nauseae,  diar- 
rhoea et  obstructio  alvi  alternantes,  sensus  opple- 
tionis  in  regione  epigastrica  post  cibos.  Quae  qui- 
dem symptomata  et  partes  taeniae  una  cum  sedibus 
ejectae  radicem  Filicis  maris  adhibendam  esse  pro- 
baverunt. Quo  facto  taenia  expulsa  est,  omniaque 
symptomata  supra  indicata  mox  cessaverunt.  Ae- 
grota vires  mox  recuperavit  et  satis  bene  sese  ha- 
buit. Congestiones  sanguinis  versus  pulmones  ve- 
naesectionem  iterum  postulaverunt,  et  tussis  sicca, 
dolores  pleuritici  atque  affectiones  pulmonum  supra 
commemoratae  usum  fontis  a pago  Obersalzbrunn 
dicti  indicaverunt.  Quo  adhibito  symptomata  affe- 
ctionis tuberculosae  pulmonum  imminuta  apparue- 
runt. Sex  mensibus  vero  iterum  praeterlapsis  do- 
lores pleuritici  venaesectionem  atque  remedia  alia 
antiphlogistica  expostulaverunt.  Ex  hoc  tempore 

digestionis  valde  laesae  symptomata:  appetitus  nul- 
lus, sensus  oppletionis  in  regione  epigastrica  post 
cibos  vel  potus  sumtos,  nauseae  et  vomitus,  accu- 
mulatio salivae  in  ore  etc.  aegrotam  vexaverunt.  Ma- 
cies in  dies  aucta  est,  et  aegrota  sensim  sensimque 
solummodo  vires  recuperare  potuit.  Pty  alismus  non 
rediit  nec  intumescentia  abdominis.  In  regione  vero 
pancreatis  dolor  fixus  ex  quinque  mensibus  obser- 
vabatur, qui  quidem  una  cum  digestionis  laesae 
symptomatibus  affectionem  pancreatis  suspicari  per- 
misit. Quo  in  statu  aegrota  Berolinum  reliquit.  — 
Multos  jam  per  annos,  antequam  ptyalismus 
exortus  est,  aegrota  affectionibus  nervosis  laborave- 
rat, et  hucusque  ab  illis  vexatur.  Eodem  vero  tem- 
pore, quo  ptyalismus  apparuit,  affectio  viscerum  ab- 
dominalium observabatur,  et  intumescentia  abdomi- 
nis una  cum  ptyalismo  increvit  et  decrevit.  Inde 
colligi  potest,  ptyalismum  potius  ex  morbo  quodam 
organico  abdominis  originem  duxisse  quam  ex  mera 
affectione  nervosa.  Quonam  vero  in  organo  abdo- 
minis sedes  sit  morbi,  ex  intumescentia,  quae  totum 
abdomen  amplexa  est,  haud  colligi  potuit;  nec  ex- 
perientia elucet,  ptyalismum  spontaneum  ex  affe- 
ctione certi  cujusdam  organi  abdominis  originem  du- 
cere. Aegroti  carcinomate  pancreatis  et  ventriculi 
laborantes  ptyMismo  saepe  vexantur,  saepius  vero 
carcinoma  pancreatis  et  ventriculi  absque  ptyalismo 
occurrit.  Experientia  edocti  sumus,  affectionem  or- 
gani cujusdam  abdominis  functionem  nervi  sympa- 

thici  mutare,  et  verisiinillimum  est,  talem  in  hoc 
casu  secretionem  glandularum  salivalium  nervi  sym- 
pathici ope  mutasse.  — 

Ptyalismum  in  variolis  observandi  occasio  mihi 
data  est,  accuratius  vero  salivam  perscrutandi  otium 
mihi  defuit.  Copia  salivae  per  nychthemeron  se- 
cretae duas  fere  libras  effecit.  Charta  tinctura  lac- 
cae musicae  colorata  saliva  rubefacta,  et  ammoniaci 
caustici  haud  parva  copia  ad  neutralisationem  acidi 
liberi  expostulata  est.  Pondus  specificum  = 1,0001 
repertum.  Ferrum  muriaticum  praecipitatum  album 
effecit,  liquorem  vero  rubro  colore  non  tinxit. 

Quae  quidem  experimenta  eandem  indolem, 
quam  in  allero  casu  ptyalismi  spontanei  observavi- 
mus, huic  salivae  inesse  docuerunt.  An  saliva  dif- 
ferat quadam  parte,  analysi,  quam  instituere  occa- 
sione data  mihi  proposui,  eruendum  erit. 


DE  SALIVA  PTYALISMI  IIY- 
DRARGYRI  USU  PROVOCATI. 

N.  N. , annum  vigesimum  nonum  agens,  bene 
nutritus,  oris  colore  abdominalis,  variis  morbi  scro- 
fulosi  formis  puerili  aetate  laboravit.  Oui  quidem 
morbus  postea  omnino  disparuit,  neque  non  alii  qui- 
dam morbi  minoris  momenti  absque  omni  connexu 
cum  affectione  praesente  medicorum  ope  sanati  sunt. 
Ante  novem  menses  post  coitum  quendam  ulcus  sy- 

philiticum  in  pene  ortum  est,  quod,  Ii ydrargyri  prae- 
paratis frustra  adhibitis,  in  deterius  abiit.  Bubones 
et  ulcera  syphilitica  secundaria  in  faucibus  secuta 
sunt.  Quae  quidem  symptomata  decocto  Zittmanni 
in  usum  vocato  imminuta  quidem  sunt,  at  non  dis- 
paruerunt. Ulcera  in  pene  cicatrice  fere  obducta 
erant,  ulcera  vero  in  faucibus  syphilitico -scrofu- 
losam  indolem  prae  se  ferebant,  bubonesque  exul- 
cerati in  ulcera  torpida,  syphiliticam  aeque  ac  scro- 
fulosam  naturam  exhibentia,  mutati  erant.  In  sini- 
stro colli  latere  glandula  magnitudine  ovi  colum- 
bini tumefacta,  dura,  haud  nimis  inaequalis,  absque 
dolore,  reperiebatur.  Alia  quaedam  syphilidis  secun- 
dariae aut  morbi  scrofulosi  symptomata  non  ad- 
erant. Ex  digestione  laesa,  colore  oris  abdominali 
et  animi  depressione  affectionem  abdominalem  ad= 
esse  suspicabar,  certum  vero  quoddam  organum  ar- 
guere non  poteram.  Charta  tinctura  laccae  musicae 
colorata  in  urina  rubefiebat.  Saliva  ejusdem  indo- 
lis, quam  salivae  hominis  sani  inesse  indicavimus, 
reperiebatur. 

Frictiones  cum  unguento  hydrargyri  cinereo 
secundum  methodum  Louvrerio-Rustianam  institue- 
bantur, praemissis  duobus  remediis  laxantibus  et  duo- 
decim balneis,  praescriptaque  diaeta  tenui.  Duabus 
frictionibus  (ung.  hydr.  ciner.  3jjfi)  factis  prodromi 
salivationis  apparuerunt,  quintoque  die  ptyalismus 
ipse  incepit.  Quinque  frictionibus  (ung.  hydr.  ci- 
uer.  §})  factis  tres  librae  salivae  cx  ore  per  duode- 

cim  horas  colligebantur.  Quae  quidem  saliva  ac- 
curatius est  perscrutata.  Frictionibus  linitis  balneo- 
que dato  aegrotus  sanatus  sensim  sensimque  vires 
recuperavit. 

Pondus  specificum  illius  salivae  = 1,0021  re- 
pertum est. 

Chartae  tinctura  laccae  musicae  coloratae  aci- 
doque  rubefactae  saliva  coeruleum  colorem  reddidit. 

Saliva  flocculos  mucosos  non  solutos  exhibebat 
lactei  coloris,  filtrata  vero  pellucida,  aquae  coloris 
et  consistentiae,  et  post  aquae  evaporationem  so- 
lummodo viscosa  erat.  Odor  foetidus  peculiaris 
salivae  filtratae  etiam  inhaerebat.  Saliva  aeri  expo- 
sita brevi  tempore  decomponebatur.  Quo  facto  floc- 
culi albidi  mucosi  ex  fluido  turbato  fundum  vasis 
petebant  aeque  ac  in  saliva  hominis  sani. 

Saliva  filtrata  coctione  lacteum  colorem  induit, 
praecipitatum  vero  non  effecit.  Alcohol  salivam  tur- 
bidam reddidit,  coctione  vero  coagulationem  non 
effecit.  Acida  sulphuricum  et  muriaticum  fere 
nullam,  kali  causticum  et  ammoniacum  causticum 
omnino  nullam  mutationem  visui  apparentem  pro- 
duxerunt. Saliva  tinctura  gallarum  adjecta  tur- 
bida, post  coctionem  vero  pellucida  apparuit.  Ar- 
gentum nitricum  praecipitatum  album  ammoniaco 
caustico  solubile,  hvdrargyrum  muriaticum  corrosi- 
vum turbationem  albidam  et  coctione  praecipitatum 
album,  plumbum  aceticum  praecipitatum  album  co- 
piosum acido  acetico  magna  ex  parte  solubile  effe- 

2 


18 


cit.  Ferrum  muriaticum  praecipitatum  album  for- 
mavit, liquorem  vero  rubro  colore  non  linxit.  Aqua 
hydrothiouica  adjecta  neque  color  mutatus  neque 
praecipitatum  quoddam  apparuit. 

Acido  sulphurico  diluto  salivae  adjecto  flocculi 
mucosi  apparuerunt.  Copia  alkali  liberi  tam  parva 
fuit,  ut  quaedam  guttulae  acidi  sulphurici  diluti  suf- 
fecerint ad  neutralisationem  quinquaginta  gramma- 
tum salivae. 

Aqua  evaporata  saliva  0,406  p.  C.  partium  so- 
lidarum reliquit. 

Partes  solidas  eadem  methodo,  quam  supra  in- 
dicavimus, sejungere  studui. 

100  partes  continuere: 

1)  Muci  salivalis  aqua  et  alcohole  insolubilis  11,32 

2)  Materiae  salivalis  peculiaris  aqua  solubilis, 
alcohole  pond.  specif.  0,863  iusolub.  . . 15,94 

3)  Substantiae  materiae  saliv.  pec.  simillimae, 
aqua  et  alcohole  pond.  spec.  0,863  solubilis, 
alcohole  vero  p.  sp.  0,8  insolubilis  . . . 24,64 

4)  Materiae  extractivae  aqua  et  alcoholepond. 

spec.  0,8  solubilis  47,82 

9 9,72 

Quae  quidem  partes  organicae  eandem  indolem 
praebuerunt,  quam  supra,  de  salivae  ptyalismi  spon- 
tanei indole  agentes,  commemoravimus.  Materia 
extractiva  ob  magnam  kali  laetici  copiam  ceteras 
substantias  quantitate  superavit. 

100  partes  continuere: 


Chloreti  kalii 13,79 

Kali  (c.  acido  laetico  conjuncti) 24,14 


Natri  (c.  acido  lacl.  praesertim  conjuncti)  . 31,52 

Acidi  laetici 

Natri  cum  materia  animali  conjuncti 


Calcariae  phosplioricae 2,46 

Silicii ...... . 1,23 


N.  N.,  undevigesimum  annum  agens,  bene  nu- 
trita, habitus  scrofulosi,  usque  ad  annum  vitae  sex- 
tum iuduratiouibus  glandularum  colli  saepius  vexata 
est,  quae  etiam  refrigeratione  postea  redierunt.  Ex 
quinto  vitae  anno  gravedinem  haerentem  aegrota  pa- 
titur. Quae  quidem  saepius  disparuit,  iterum  ile- 
rumque  vero  rediit  una  cum  odore  foetido  et  efflu- 
vio e naribus  largo.  Aegrota  ossa  nasi  solvi  non 
observavit.  Pvemedia  laxantia,  uiercurialia,  diaeta 
tenuissima,  diaeta  lactea,  decoctum  Zittmanni,  ozae- 
nam  scrofulosam  pro  brevi  temporis  spatio  mitio- 
rem reddiderunt;  mox  vero  effluvium  e naribus 
et  odor  foetidus  redierunt.  Membrana  mucosa  na- 
rium tumefacta,  rubicunda  tacluque  dolorosa,  for- 
maque externa  nasi  in  radice  subplana,  crassa  fue- 
runt. Aegrota  ceterum  omnino  sana  fuit. 

Frictiones  cum  unguento  hydrargyri  cinereo 
secundum  methodum  Louvrerio-Ruslianam  institue- 
bantur, pramissis  duobus  remediis  laxantibus  et  duo- 
decim balneis,  ordinalaque  diaeta  tenui.  Quinta 
frictione  instituta  (ung.  hydrargyri  cinerei  3vjj)  sa- 

livatio  incepit.  Sexta  frictione  (ung.  hydr.  cinerei 
oj  5jjtt)  facta  libra  vix  una  salivae  per  duodecim 
horas  colligi  potuit.  Saliva  hoc  tempore  collecta 
accuratius  disquisita  est.  Ptyalismus  haud  porro  in- 
crevit, sed  in  dies  decrevit.  Frictionibus  institutis 
balneoque  dato  vires  mox  redierunt.  Ozaena  scro- 
fulosa  sanata  esse  videbatur. 

Pondus  specificum  illius  salivae  = 0,0038  re- 
pertum est. 

Charta  tinctura  laccae  musicae  colorata  acido- 
que  rubefacta  salivae  ope  colorem  coeruleum  ite- 
rum induit. 

Saliva  lactei  fuit  coloris  flocculis  mucosis  non 
solutis,  qui  sensim  sensimque  fundum  vasis  petierunt 
et  liquorem  pellucidum  reliquerunt.  Saliva  filtrata 
pellucida,  aquae  coloris  et  consistenliae,  post  evapo- 
rationem aquae  viscosa  fuit.  Odor  foetidus  etiam 
salivae  filtratae  inhaeruit.  Saliva  aeri  exposita  brevi 
tempore  dccomposita  est.  Quo  facto  flocculi  mu- 
cosi insolubiles  praecipitati  sunt. 

Saliva  filtrata  coctione  turbata  est,  praecipita- 
tum vero  non  effecit,  cum  alcohole  colorem  lacteum 
induit,  et  coctione  praecipitatum  formavit.  Acida 
sulphuricum  et  nitricum  turbationem  et  coctione 
praecipitatum  album  effecerunt.  Acidum  muriaticum 
liquorem  turbavit,  coctione  vero  coagulationem  non 
provocavit.  Kali  causticum  et  ammoniacum  causti- 
cum mutationem  quandam  visui  apparentem  non 
produxerunt.  Tinctura  gallarum  salivam  turbavit. 

Argento  nitrico  salivae  adjecto  praecipitatum  album 
ammoniaco  caustico  solubile  fundum  vasis  petiit. 
Hydrargyrum  muriaticum  corrosivum  praecipitatum 
album  effecit.  Baryta  muriatica  colorem  lacteum  et 
coctione  praecipitatum  album  produxit.  Plumbo  ace- 
tico  adjecto  praecipitatum  album  acido  acetico 
magna  ex  parte  solubile  ortum  est.  Ferrum  muria- 
ticum coagulationem  effecit,  liquorem  vero  rubro  co- 
lore non  tinxit.  Aqua  hydrothionica  adjecta  liquo- 
rem non  mutavit. 

Acido  sulphurico  adjecto  flocculi  mucosi  fun- 
dum vasis  petierunt.  Acidi  copia,  quae  ad  neutra- 
lisationem  alkali  liberi  expostulabatur,  major  qui- 
dem fuit  quam  in  altero  casu,  perparva  verumtamen 
reperta  est. 

Aqua  evaporata  saliva  0,923  p.  C.  partium  so- 
lidarum reliquit. 

100  partes  continuerunt: 

1)  Muci  salivalis  aqua  et  alcohole  insolu- 
bilis   23,43 

2)  Materiae  salivalis  peculiaris,  aqua  solubi- 
lis, alcohole  insolubilis 28,59 

3)  Substantiae  materiae  sal.  pec.  simillimae, 

aqua  et  alcohole  pond.  spec.  0,863  solub., 
alcohole  vero  p.  sp.  0,8  insol 23,01 

4)  Materiae  extractivae  aqua  et  alcohole  p. 

sp.  0,80  solub 24,53 

99,26 

Quas  quidem  substantias  orgauicas  omnino  cas- 

dem  esse  reperi,  quas  in  altero  casu  ptyalismi  hy- 
drargyri  usu  provocati  indicavi. 

100  partes  continuerunt: 


Chloreli  kalii 9,75 

Chloreti  natrii : 5,63 


Natri  (c.  acido  laetico  praesertim  conjuncti)  18,61 
Acidi  laetici  (q.  s.  ad  neutralisationem)  . . — 

Natri  cum  materie  animali  conjuncti  pau- 


lulum   — 

Calcariae  phosphoricae 4,01 

Silicii 2,06 


Uberrima  mihi  fuit  occasio  ptyalismum  ex  usu 
hydrargyri  muriatici  corrosivi  ortum  observandi. 
Accuratius  salivam  in  hac  salivatione  non  perscru- 
tatus sum.  Haud  multum  haecce  saliva  a saliva 
ope  frictionum  cum  ung.  hydr.  cinereo  institutarum 
enata  differre  mihi  videbatur.  Au  acidum  vel  alkali 
liberum  praevaluerit,  et  quale  fuerit  pondus  speci- 
ficum, cognoscere  studui.  Charta  tinctura  laccae  mu- 
sicae colorata  in  saliva  rarissime  rubefacta  est,  acido 
muriatico  rubefacta  saepius  colorem  caeruleum  in- 
duit, rarius  nec  acidum  nec  alkali  liberum  indica- 
vit. Ex  varia  ratione,  qua  saliva  secernebatur,  col- 
ligi non  potuit,  quae  sit  causa  hujus  differentiae, 
et  solummodo  mihi  persuadere  potui,  alkali  eo  mi- 
nus praevalere,  quo  largior  sit  ptyalismus  apud 
unum  eundemque  aegrotum  et  quo  longius  per  tem- 
poris spatium  adfuerit.  Pondus  specificum  ex  certa 

quadam  ratione  variare  reperi,  quippe  quod  eo  mi- 
nus reperiebalur,  quo  largior  erat  salivae  secretae 
copia.  Ferrum  muriaticum  salivae  adjectum  prae* 
cipitatum  effecit,  liquorem  vero  rubro  colore  non 
tinxit. 

Quae  quidem  experimenta  salivam  in  morbis 
a saliva  hominis  sani  differre  docent.  Quo  differat^ 
paucis  verbis  colligere  mihi  liceat. 

Pondus  specificum  salivae  in  morbis  minus  quam 
salivae  hominis  sani  esse,  evictum  est,  et  eo  minus  re- 
periebatur,  quo  major  erat  copia  salivae  pro  certo 
quodam  temporis  spatio  secretae.  Libris  duabus  sali- 
vae per  12  horas  secretis  pondus  specificum =1,0015, 
libra  una  eodem  temporis  spatio  collecta  pondus  spe- 
cificum = 1,0038  reperiebatur.  Pondus  vero  speci- 
ficum salivae  hominis  sani  cum  secretione  membra- 
nae mucosae  oris  mixtae  Gmeliu  = 1,0013  invenit. 

Charta  tinctura  laccae  musicae  colorata  salivam 
varia  ratione  differre  probavit.  Ubi  salivae  copia 
hydrargyri  usu  modice  adaucta  erat,  ibi,  aeque  ac 
in  sana  hominis  saliva,  alkali  liberum  invenire  sole- 
bam; ubi  vero  salivae  copia  nimis  adaucta,  inter- 
dum quidem  adhuc  alkali  liberum,  interdum  vero 
neque  alkali  neque  acidum  liberum,  rarissime  aci- 
dum liberum  inveniebam.  In  utroque  vero  casu 
ptyalismi  spontanei  acidum  liberum  omni  tempore 
praevaluit.  An  haec  ratio  semper  obtineat,  cl  c 
quibusnam  causis  enascatur  acidum  liberum,  obser- 
vationibus repetitis  eruendum  erit. 

Solidarum  partium  copia  eadem  ratione,  qua 
pondus  specificum,  imminuta  reperiebatur.  Pon- 
dere specifico  = 1,0015  partium  solidarum  0,293 
p.  C.;  pondere  specifico  = 1,0038  partium  solida- 
rum 0,923  p.  C.;  pondere  specifico  vero  salivae 
hominis  sani  = 1,0083  partium  solidarum  1,632  p.  C. 
reperiebantur. 

Partes  solidas  semper  easdem  ejusdemque  in- 
dolis ac  in  saliva  hominis  sani  esse  edocti  sumus. 
Respectu  vero  habito  copiae,  qua  singulae  partes 
inter  sese  conjunctae  erant,  saliva  hominis  sani  dif- 
ferebat a saliva  in  morbis,  et  differentiam  invenimus 
in  variis  morbis.  Copia  salium  in  partibus  solidis 
salivae  ptyalismi  superavit  illam,  quae  in  saliva  ho- 
minis sani  reperiebatur,  salia  vero  eadem  adfue- 
runt. In  ptyalismo  hydrargyri  usu  provocato  cal- 
cariae phosphoricae  copia  valde  adaucta  erat.  Par- 
tes organicae  in  morbosa  saliva  ejusdem  cujus  in 
sana  indolis,  copiae  vero  eo  minoris,  quo  magis 
saliva  salibus  abundabat,  reperiebantur. 

In  quoque  casu  ptyalismi  chlorelum  ferri  sali- 
vam rubro  colore  non  tinxit;  qua  ratione  saliva  mor- 
bosa a sana  differt.  Diversa  ceterum  salivae  mor- 
bosae in  varia  corpora  adjecta  reactio  varia  salium 
et  partium  organicarum  copia  explicari  potest. 

AN  SALIVA  IN  PTYALISMO  HYDRAR- 
GYRI  USU  PROVOCATO  IIYDRAR- 
GYPiUM  CONTINEAT  NECNE? 

Ex  annis  nonnullis  praeterlapsis  hydrargyrum 
in  saliva  indagare  studui,  nunquam  vero  reperi. 
Quae  quidem  experimenta  denuo  institui  et  in  utro- 
que ptyalismo  supra  commemorato  et  frictionibus 
cum  unguento  hydrargyri  cinereo  provocato  sali- 
vam perscrutatus  sum. 

In  primo  ptyalismi  casu  salivae,  quae  ex  sexta 
usque  ad  septimam  frictionem  colligi  potuit  et  no- 
vem fere  libras  ponderis  medicinalis  aequavit,  par- 
tem tertiam  perscrutatus  sum.  Altero  in  casu  sali- 
vae copia  ex  septima  usque  ad  octavam  frictionem 
vix  libram  dimidiam  aequavit  et  tota  disquisita  est. 

Experimentis  non  satis  erutum  est,  an  hydrar- 
gyrum resorbeatur  necne.  Admittamus,  hydrargy- 
rum  resorberi.  Nondum  liquet,  quo  temporis  spa- 
tio hydrargyrum  a vasis  cutis  resorbeatur,  sangui- 
nique immisceatur,  et  post  quod  temporis  spatium 
hydrargyrum  e corpore  eliminetur.  Sive  vero  citius 
sive  tardius  eliminaretur,  illa  saliva,  quam  ego  dis- 
quirebam, necessario  hydrargyrum  continere  debuis- 
set, quippe  quae  per  totum  tempus  ab  una  frictione 
ad  alteram  collecta  fuerit.  Repetitae  vero  disquisi- 
tiones meae  hydrargyrum  non  exhibuere.  Aqua  hy- 
drothionica  salivae  adjecta  nec  praecipitatum  nigrum 
effecit,  nec  liquorem  fusco  colore  turbavit.  Quod 

quidem  substantiis  organicis  cum  hydrargyri  con- 
junctionibus mixtis  contingit.  Ut  accuratius  hy- 
drargyrum  investigarem,  substantias  organicas  de- 
composui. 

Saliva  cum  aqua  regis  mixta  in  vaso  apto  de- 
stillationis ope  evaporata  est.  Paries  remanentes 
syrupi  consistentiae  iterum  iterumque  cum  aqua 
regis  mixtae  eadem  ratione  coctae  sunt,  donec  om- 
nibus partibus  organicis  decompositis  salia  albi  co- 
loris remanerent.  Partes  exsiccatae  aeque  ac  liquor 
destillationis  ope  separatus  disquisiti  sunt.  Residu- 
um siccum,  aqua  solutum,  hydrargyrum  muriaticum 
corrosivum  non  continere,  probatum  est.  Aqua  hy- 
drothiouica  enim  adjecta  nec  praecipitatum  nigrum 
effecit,  nec  liquorem  colore  fusco  turbavit.  Liquor 
destillatione  separatus,  ammoniaci  caustici  suffici- 
ente quantitate  ad  neutralisationem  adjecta,  cum 
aqua  hydrothionica  mixtus,  pellucidus  remansit.  In 
utroque  experimento  idem  reperiebatur. 

Quibus  rite  perpensis,  salivam  hydrargyrum  non 
continuisse  evictum  est.  Eadem  methodo  jam  antea 
salivam  ptyalismi  tam  frictionibus  cum  unguento 
hydrargyri  cinereo  institutis  quam  hydrargyri  muria- 
tici corrosivi  usu  provocati  perscrutatus  eram,  nec 
unquam  hydrargyrum  salivae  inesse  reperi.  Inde 
colligi  potest,  hydrargyrum,  si  unquam,  rarissime 
certe  in  saliva  contineri. 


THESES  DEFENDENDAE 


i. 

In  hodierno  pharmacologiae  statu  nonnisi  chemiae 
animalis  ope  remediorum  modus  agendi  rite  in- 
dagari potest. 

II. 

Omnia  remedia  nonnisi  mutando  materiam , chemica 
igitur  ratione , agunt. 

III. 

Frigoris  et  caloris  gradus  altiores  ea  tantum  de 
causa  homo  melius  ac  animalia  et  plantae  suf- 
fert, quia  melius  ab  ipsis  se  tueri  didicit. 

IV. 

Frigus  non  rigefaciendo  corpus , sed  perturbando 
functiones  cutis  et  pulmonum  mutandoque  hu- 
morum circulationem  interficit. 

V. 

Opii  effectus  semper  idem  est  et  gradus  solummodo 
symptomatum,  quae  producit , e dosi  variat. 

VI. 

Mercurii  praeparata  sanguinis  mixtionem  mutant  et 
hac  mutatione  luem  veneream  citius  extinguuni , 
quam  aliis  methodis  obtineri  potest. 

Variae  salivae. 

An  acidum 
velalkali  li- 
berum ad- 
sit. 

Poudus 

specificum. 

Copia 

partium  solida- 
rum. 

Salia. 

Partes  organicae. 

An  saliva 
Chloreto  ferri 
adjecto  rubro 
colore  tingatur 
necne? 

Saliva  hominis 
sani  cum  secreto 
membranae  mu- 
cosae oris  mixta 
secundum  Gme- 
lin. 

Alkali 

liberum. 

1,0043. 

1,19  p.  C. 

Copiam  salium  et  partium  orgac 
salivae  inessse  docuit , non 
methodo  analytica  usus  sum. 

icarum,  quam  Cei.  Gmelin 
exposui,  quia  alia  quadam 

tingitur. 

Saliva 

hominis  sani 
mera. 

Alkali 

liberum. 

1,OOG1  - 1,0088? 

pondere  specif. 
1,0072 

==  1,468  p.  C. 
pondere  specif. 
1,0083 

= 1,632  p.  C. 

Chloreti  kalii  . . .11,61. 
rr  (c.acid.  laetico)  n 

Si  r~»p -j  ffi 

( conjuncti  ) 1 
Na»ri  caustici  . . . 10,58. 
Acidi  laetici  ...... 

Calcariae  phosph. . 1,09. 
Silicii 0,96. 

Muci  salivalis 26,01. 

Materiei  salivalis  peculiaris  32,59. 
Substantiae  mat.  sal.  pecul. 
simillimae  magna  c.  copia 

salium  . . . 27,4. 

Materiei  extractivae  m.  c. 
copia  salium 17,77. 

tingitur. 

Saliva 

ptyalismi  spon- 
tanei. 

Acidum 

liberum. 

1,0015. 

0,293  p.  C. 

Chloreti  kalii  . . . 30,78. 
Kali  ic.  acido  lact.  j 4,32. 
Natrii  praec.  conj.  ( 6,00. 

Acidi  laetici 

Calcariae  phosph.  vesti- 
gium. 

Muci  salivalis 28,06. 

Materiei  salivalis  peculiaris  . 18,6. 
Substantiae  mat.  sal.  pecul. 
similjimae  m.  c.  copia  sa- 
lium   30,4. 

Materiei  extractivae  m.  c. 
copia  salium 23,0. 

non  tingitur. 

Saliva 

ptyalismi  sponta- 
nei variolis  orti. 

Acidum 

liberum. 

1,0017. 

Saliva 

ptyalismi  hydrar- 
gyri  usu  provo- 
cati. 

Alkali 

liberum. 

1,0021. 

0,406. 

Chloreti  kalii  . . . 13,79. 
Kali  (c.  acid.  lact.j  24,14. 
Natri  (praec.  conj.S  31,52. 

Acidi  laetici 

Calcariae  phosph.  . 2,46. 
Silicii 1,23. 

Muci  salivalis 11,32. 

Materiei  salival.  pecul.  . . 15,94. 
Substant,  mat.  sal.  pecul.  si- 
millimae m.  c.  c.  salium  24,64. 
Materiei  extractivae  m.  c. 

non  tingitur. 

Saliva 

ptyalismi  hydrar- 
gyri  usu  provo- 
cati. 

Alkali 

liberum. 

1,0038. 

0,923. 

Chloreti  kalii  . . . 9,75. 
» natrii  . . 5,63. 

Natri!c-aclJolac^-|  18,61. 
(praec.  conj.)  ’ 

Calcariae  phosph. . 4,01. 

Acidi  laetici 

Silicii 2,06. 

Muci  salivalis 23,43. 

Materiei  sal.  peculiaris  . . . 28,59. 
Substantiae  mat.  sal.  pecul. 

simillimae  m.  c.  c.  salium  23,01. 
Materiei  extractivae  ro.  c. 
c.  salium 24,53. 

non  tingitur. 

■ 

